CELEX: 62020CN0169
Language: fi
Date: 2020-04-23 00:00:00
Title: Asia C-169/20: Kanne 23.4.2020 – Euroopan komissio v. Portugalin tasavalta

22.6.2020   
            
            
               FI
            
            
               Euroopan unionin virallinen lehti
            
            
               C 209/19
            
         
      Kanne 23.4.2020 – Euroopan komissio v. Portugalin tasavalta
      (Asia C-169/20)
      (2020/C 209/26)
      Oikeudenkäyntikieli: portugali
      
         Asianosaiset
      
      
         Kantaja: Euroopan komissio (asiamiehet: M. França ja C. Perrin)
      
         Vastaaja: Portugalin tasavalta
      
         Vaatimukset
      
      
                  —
               
               
                  On todettava, että Portugalin tasavalta ei noudata Euroopan unionin toiminnasta tehdyn sopimuksen 110 artiklan mukaisia velvoitteitaan, koska se ei ota Portugaliin tuotavien, muissa jäsenvaltioissa hankittujen ajoneuvojen rekisteröintimaksun määrittämisessä sovellettavan ajoneuvon arvon laskemisessa huomioon arvonalennusta ympäristötekijän osalta
               
            
                  —
               
               
                  Portugalin tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kyseessä olevan Portugalin lainsäädännön mukaan maahantuotuja ajoneuvoja ja vastaavia kotimaisia ajoneuvoja verotetaan eri tavalla. Voimassa olevat yksityiskohtaiset verottamissäännöt ja laskentatapa johtavat siihen, että maahantuodun ajoneuvon verotus on lähes aina korkeampi.
      Tilanne on huolestuttava ja unionin tuomioistuimen oikeuskäytännön vastainen: unionin tuomioistuin on jo antanut useita tuomioita muista jäsenvaltioista hankittuihin käytettyihin ajoneuvoihin sovellettavan veron laskemista koskevasta Portugalin lainsäädännöstä.
      Portugalin lainsäädännöllä ei voida taata sitä, ettei muista jäsenvaltioista hankittujen ajoneuvojen verotus ei ole korkeampi kuin vastaavien kotimaisten käytettyjen ajoneuvojen verotus. Tämän selittää se, että vuoden 2016 lainsäädäntöuudistuksen seurauksena käytetyn ajoneuvon arvon määrittämisessä käytettävän ympäristötekijän osalta ei oteta huomioon arvonalentumista.
      Tästä seuraa, että Portugalin lainsäädännön mukainen arvonalentumistaulukko ei johda asianmukaiseen arvioon maahantuodun käytetyn ajoneuvon käyvästä arvosta. Niinpä maahantuodusta käytetystä ajoneuvosta maksettavan rekisteröintimaksun määrä ylittää vastaavasta Portugalissa jo rekisteröidystä käytetystä ajoneuvosta maksettavan maksun määrän, mikä on SEUT 110 artiklan ja unionin tuomioistuimen oikeuskäytännön vastaista.